Massimiliano Allegri

Massimiliano Allegri (Levuorno, 11 'e aùsto 1967), ditto Max, è 'n ex jucatore e allenatore 'e pallone taliano, tecneco d''a Juventus 'e mmo. Jè nu d''e allenatore c'ha vinciuto 'e cchù rint'a storia d''o pallone taliano.

Comme jucatore melitaje dint'a Serie A, dint'a squatre comme Pescara, Cagliari e Napule. Comme allenatore truvaje na storeca prumuzione dint'a Serie B c'o Sassuolo dint'a staggione 2007-2008 e aroppo facette ddoje bone anne dint'a Serie A c''o Cagliari. Ntra 2010 e 2014 allenaje 'o Milan, c''o quale vencette nu Scudetto (2010-2011) e na Supercoppa taliana (2011). Dint'a staggione 2014 se spurtaje â Juventus addò vencette murde trufeje: cinche Scudette 'e fila (2015-2019), quatto Coppe Italia cunzecutive (2015-2018) e ddoje Supercoppe taliane (2015 e 2018). Dint'o 2019 lassaje 'a panchina d''e janco-nire, pe ppo' turnà dint'o 2021.
Categurìa:Jucature 'e pallone taliane